Държавен вестник, бр. 100, 2015 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  100
ДФЗ – РА, представители на УО на оператив-
ните програми по чл. 2, ал. 2, т. 1 – 5, на УО 
на Оперативна програма „Региони в растеж“, 
външни експерти-оценители и наблюдатели.
(3) Комисията по ал. 1 е съставена от: 
1. председател и заместник-председатели 
и секретари без право на глас;
2. нечетен брой редовни членове с право 
на глас; 
3. резервни членове;
4. наблюдатели без право на глас.
(4) Председателят и заместник-предсе-
дателите на комисията са служители от 
Централното координационно звено на Ми-
нистерския съвет.
(5) Председателят на комисията ръководи 
организационно и методически работата на 
комисията, координира процеса на оценка и 
осигурява безпристрастност и прозрачност на 
процеса. В отсъствие на председателя неговите 
функции се изпълняват от някой от замест-
ник-председателите, като това обстоятелство 
се отбелязва в доклада на комисията. 
(6) Секретарите са служители от Минис-
терството на земеделието и храните, които 
подпомагат председателя в дейността му, из-
пълняват всички административни дейности, 
свързани с оценителния процес, и осигуряват 
техническата обезпеченост на дейността на 
комисията.
(7) Всеки УО на програмите по чл. 2, 
ал. 2, т. 1 – 5, ДФЗ – РА и УО на Оперативна 
програма „Региони в растеж“ определя по 
двама редовни и най-малко по двама резервни 
членове на комисията, които са служители на 
съответното ведомство или външни експерти-
оценители. Министерството на земеделието и 
храните определя най-малко по двама редов-
ни и резервни членове, от които най-малко 
половината са външни експерти.
(8) Наблюдателите са представители на 
социално-икономическите партньори и га-
рантират обективна и прозрачна оценка на 
стратегиите за ВОМР. Всеки УО може да 
представи до двама наблюдатели в Комиси-
ята за избор.
(9) В Комисията за избор не може да 
участва лице, което:
1. е в положение на конфликт на интереси 
с някой от кандидатите или партньорите в 
процедурата за предоставяне на финансова 
помощ по смисъла на чл. 57, параграф 2 от 
Регламент (ЕС, Евратом) № 966/2012;
2. има частен интерес от отпускането на 
финансова помощ по конкретната процедура 
по смисъла на Закона за предотвратяване и 
установяване на конфликт на интереси;
3. е свързано лице по смисъла на § 1, т. 1 
от допълнителните разпоредби на Закона за 
предотвратяване и установяване на конфликт 
на интереси с кандидат по процедурата;
4. е в йерархическа зависимост с председа-
теля, заместник-председателя, секретаря или 
друг член на комисията;
5. попада в хипотезите на чл. 22 от Закона 
за предотвратяване и установяване на кон-
фликт на интереси;
6. ще участва пряко или косвено в процеса 
на наблюдение, изпълнение или мониторинг 
на стратегия за ВОМР.
(10) Лицата по ал. 3, т. 1, 2 и 3 подписват 
декларация за поверителност и липса на об-
стоятелства по ал. 9 на първото заседание на 
Комисията за избор.
(11) При възникване на обстоятелство по 
ал. 9 и по чл. 27, ал. 1 в хода на оценяването 
лицата по ал. 3 незабавно писмено информи-
рат председателя и лицето, издало заповедта 
за назначаване на комисията. 
(12) Председателят на комисията отстранява 
от оценителния процес член на Комисията за 
избор, декларирал наличие на пречка по ал. 9. 
Редовният член се замества от резервния пред-
ставител до определяне на нов редовен член, 
като в този случай заповедта за назначаване 
на комисията не се изменя, а обстоятелството 
се посочва в доклада на комисията. 
(13) Лицата по ал. 3, т. 4 подписват декла-
рация за поверителност на първото заседание 
на Комисията за избор.
Чл. 27. (1) Външен експерт-оценител може 
да бъде физическо лице, което не е:
1. осъждано с влязла в сила присъда за 
престъпление по служба, измама, корупция, 
участие в престъпна организация или всякаква 
друга незаконна дейност, накърняваща фи-
нансовите интереси на страната и на Съюза;
2. участвало в изготвянето на стратегия 
за ВОМР в програмния период 2014 – 2020 г. 
или в процеса на популяризирането є и/или 
участвало в изпълнението на дейности съ-
гласно Наредба № 16 от 2015 г. за прилагане 
на подмярка 19.1 „Помощ за подготвителни 
дейности“ на мярка 19 „Водено от общностите 
местно развитие“ от Програмата за развитие 
на селските райони за периода 2014 – 2020 г. 
(ДВ, бр. 59 от 2015 г.), включително и като 
представител на юридическо лице;
3. било оценител на проекти при при-
лагането на стратегии за местно развитие 
през програмния период 2007 – 2013 г. или е 
участвало в дейности в рамките на изпълне-
нието на мярка 431-1 „Управление на местни 
инициативни групи, придобиване на умения 
и постигане на обществена активност на 
съответната територия за местните инициа-
тивни групи, прилагащи стратегии за местно 
развитие“ от ПРСР 2007 – 2013 г.;